FI Euroopan unionin virallinen lehti L 129/39

ETA:n SEKAKOMITEAN PÄÄTÖS

N:o 56/2015,

annettu 20 päivänä maaliskuuta 2015,

ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2016/739]

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

sekä katsoo seuraavaa:

(1) Edellytyksistä puupaneelien luokittelulle EN 13986 -standardin mukaisesti ja puupanelointien ja -verhouksien luokittelulle EN 14915 -standardin mukaisesti ilman lisätestausta niiden palonkestävyyden osalta, kun tuotteita käytetään seinien ja kattojen päällystämiseen 16 päivänä heinäkuuta 2014 annettu komission delegoitu asetus (EU) N:o 1291/2014 (1) olisi otettava osaksi ETA-sopimusta.

(2) Edellytyksistä tiettyjen pinnoittamattomien puisten lattiapäällysteiden luokittelulle standardin EN 14342 mukaisesti ilman lisätestausta niiden paloteknisen käyttäytymisen osalta 17 päivänä heinäkuuta 2014 annettu komission delegoitu asetus (EU) N:o 1292/2014 (2) olisi otettava osaksi ETA-sopimusta.

(3) Edellytyksistä yhdenmukaistetun standardin EN 13658-1 kattamien sisärakentamisessa käytettävien metallisten alustojen ja vahvikkeiden, yhdenmukaistetun standardin EN 13658-2 kattamien ulkopuoliseen rappaukseen tarkoitettujen metallisten alustojen ja vahvikkeiden sekä yhdenmukaistetun standardin EN 14353 kattamien vahvikkeiden ja erikoisprofiilien luokittelulle ilman lisätestausta niiden paloteknisen käyttäytymisen osalta 17 päivänä heinäkuuta 2014 annettu komission delegoitu asetus (EU) N:o 1293/2014 (3) olisi otettava osaksi ETA-sopimusta.

(4) Sen vuoksi olisi muutettava ETA-sopimuksen liite II,

ON HYVÄKSYNYT TÄMÄN PÄÄTÖKSEN:

1 artikla

Lisätään ETA-sopimuksen liitteessä II olevan XXI luvun 2q kohdan (komission täytäntöönpanoasetus (EU) N:o 1062/2013) jälkeen kohdat seuraavasti:

”2r. 32014 R 1291: komission delegoitu asetus (EU) N:o 1291/2014, annettu 16 päivänä heinäkuuta 2014, edellytyksistä puupaneelien luokittelulle EN 13986 -standardin mukaisesti ja puupanelointien ja -verhouksien luokittelulle EN 14915 -standardin mukaisesti ilman lisätestausta niiden palonkestävyyden osalta, kun tuotteita käytetään seinien ja kattojen päällystämiseen (EUVL L 349, 5.12.2014, s. 25).

2s. 32014 R 1292: komission delegoitu asetus (EU) N:o 1292/2014, annettu 17 päivänä heinäkuuta 2014, edellytyksistä tiettyjen pinnoittamattomien puisten lattiapäällysteiden luokittelulle standardin EN 14342 mukaisesti ilman lisätestausta niiden paloteknisen käyttäytymisen osalta (EUVL L 349, 5.12.2014, s. 27).

2 t. 32014 R 1293: komission delegoitu asetus (EU) N:o 1293/2014, annettu 17 päivänä heinäkuuta 2014, edellytyksistä yhdenmukaistetun standardin EN 13658-1 kattamien sisärakentamisessa käytettävien metallisten alustojen ja vahvikkeiden, yhdenmukaistetun standardin EN 13658-2 kattamien ulkopuoliseen rappaukseen tarkoitettujen metallisten alustojen ja vahvikkeiden sekä yhdenmukaistetun standardin EN 14353 kattamien vahvikkeiden ja erikoisprofiilien luokittelulle ilman lisätestausta niiden paloteknisen käyttäytymisen osalta (EUVL L 349, 5.12.2014, s. 29).”

2 artikla

Delegoitujen asetusten (EU) N:o 1291/2014, (EU) N:o 1292/2014 ja (EU) N:o 1293/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 21 päivänä maaliskuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 20 päivänä maaliskuuta 2015. ETA:n sekakomitean puolesta Puheenjohtaja Gianluca GRIPPA

(1) EUVL L 349, 5.12.2014, s. 25.

(2) EUVL L 349, 5.12.2014, s. 27.

(3) EUVL L 349, 5.12.2014, s. 29.

(*) Valtiosäännön asettamista vaatimuksista ei ole ilmoitettu.